Ringkesan artikelnyo:  Kutiko Sandra Hilburn didiagnosa jo kanker utak terminal pado taun 2006, inyo dikatokan inyo hanyo punyo wakatu tigo bulan untuak iduik. Salapan tahun - jo limo cucu - kamudian, pensiunan nan baumua 68 taun dari New Jersey ko masih iduik, dan kasadonyo tu dikarajoan dek pangobatan eksperimental nan manggunokan vaksin biaso. Hillburn, dari Fort Lee, New Jersey, adolah salah surang dari 12 pasien kanker nan mandapek suntikan tetanus sabagai bagian dari panalitian baru nan dilakuan di Duke University Medical Center. Para panaliti manamuan baso dosis vaksin tetanus mambuek pasien sarupo Hillburn iduik labiah lamo katiko ditambahi jo pangobatan eksperimental untuak tumor utak nan paliang umum jo mamatikan,. Indak disangko-sangko: Pado April 2006, katiko Sandy Hillburn didiagnosa sakik glioblastoma - nan marupokan tumor utak nan paliang umum dan mampunyoi efek kamatian - inyo dibari wakatu iduik duo atau tigo bulan sajo. Matriarch: Dek karano terapi eksperimental nan maliputi vaksin tetanus-difteri, Hillburn (di tangah ateh) dapek mancaliak kalahiran limo cucu lai. 'Masuakkan sistem imun ka dalam keadaan siaga tinggi,' nan mambukak jalan untuak pangobatan eksperimental untuak bakarajo labiah tapek dalam manyarang panyakik tu, kecek panaliti Kristen Batich dari Duke University Medical Center. Dalam sabuah makalah nan dikaluaan Rabu dek jurnal Nature, inyo jo nan lain manggambarkan panalitian pado 12 pasien. Babarapo urang nan mandapek suntikan tetanus hiduik labiah lamo daripado urang-urang nan indak mandapek. Dr. John Sampson dari Duke, panulis senior dari laporan tu, manyabuik hasil-hasilnyo manjanjikan tapi mancatat studi tu ketek, dan manyatoan studi nan labiah gadang diparaluan untuak mangkonfirmasi hasilnya. Panalitian lanjutan alah dicanangkan tapi alun maambiak pasien lai, kecek Batich. Para ahli kanker utak nan indak ado hubungannyo jo karajo tu sangaik tacangang. Hasilnyo'sangat manarik,' kecek Dr. Nader Sanai dari Barrow Neurological Institute di Phoenix. Samantaro inyo satuju labiah banyak karajo nan diparaluan, 'Apo nan alah awak lakukan sahinggo kini, itu adolah carito nan sangaik positif.' Tetanus disabuik juo jo namo lockjaw. Vaksin untuak itu biasonyo direkomendasikan untuak anak-anak jo urang gadang. Panalitian baru iko difokuskan pado glioblastoma,...
Sandra Hillburn, 68 taun, didiagnosa jo glioblastoma terminal pado April 2006. Inyo ditawari untuak manjadi bagian dari panalitian eksperimental 12 pasien di Universitas Duke. Para panaliti mambari suntikan tetanus. Pasien-pasien diobati jo kombinasi operasi, radiasi jo kemoterapi jo suntikan tetanus-difteri. Panalitian manamuan baso pasien nan mandapek suntikan tetanus hiduik batahun labiah lamo daripado nan indak mandapek.